बोलें- सिंगर्स को फीस नहीं मिलती, हमें आखिरी समय पर निकाल दिया जाता है
Singer Armaan Malik On Leaving Bollywood And Industry Politics सिंगर अरमान मलिक ने बॉलीवुड में हो रही पॉलिटिक्स के बारे में खुलकर बात की है। तमाम कारणों के चलते अब अरमान ने फिल्म इंडस्ट्री छोड़ने का फैसला किया है।
सिंगर अरमान मलिक ने बॉलीवुड में हो रही पॉलिटिक्स के बारे में खुलकर बात की। तमाम कारणों के चलते अब अरमान ने फिल्म इंडस्ट्री छोड़ने का फैसला किया है। उन्होंने बताया कि बॉलीवुड में सिंगर्स ने मान लिया है कि उन्हें फिल्मों में गाने के लिए फीस न दी जाए, जो कि गलत है। मेकर्स को लगता है कि अगर गाना हिट होता है तो सिंगर लाइव शो के जरिए कमाई करेंगे। फीस को लेकर कोई बात ही नहीं होती है।'
सिंगर ने ये भी बताया कि अक्सर उन्हें आखिरी मौके पर बिना कारण बताए गानों से रिप्लेस कर दिया जाता था, जिस बात से उन्हें बहुत ठेस पहुंची है। इन सभी चीजों से तंग आकर अब अरमान बॉलीवुड म्यूजिक इंडस्ट्री छोड़ रहे हैं, वो ये सब छोड़कर अब अपने म्यूजिक पर ध्यान देना चाहते हैं।
मुझे आखिरी मौके पर गानों से रिप्लेस किया गया
राज शामनी के पॉडकास्ट पर एक अपीयरेंस में अरमान ने बताया कि कई बार रिप्लेस किए जाने की वजह से वो काफी डरे हुए थे। उन्होंने कहा- 'मेरी लाइफ का वह फेज था, जब मुझे प्रोजेक्ट्स से रिप्लेस कर दिया जाता था। मैंने सोचा कि मुझे इन सभी चीजों से बाहर निकलना है।’ न्यूजीलैंड में कुछ वक्त बिताने और इस माहौल से बाहर निकलने के बाद अरमान ने फैसला किया है कि वो ये सब छोड़कर अब अपने म्यूजिक पर ध्यान देना चाहते हैं।
सिंगर्स को फीस नहीं मिलती, इसे लेकर कोई बात नहीं करता 
उन्होंने कहा- 'बॉलीवुड में एक दौर ऐसा था, जब मुझे कई गानों से रिप्लेस कर दिया गया था। इस सभी चीजों ने मुझे डरा दिया था। मैं सोचने लगा था - ‘क्या मैं अच्छा गायक नहीं हूं?’ मैं अपने साथ ऐसा नहीं होने दे सकता था। मैं इस बात को लेकर पूरी तरह श्योर हूं कि मैं बतौर गायक कैसा हूं।'
अरमान ने आगे कहा- ‘अगर मुझे इसलिए रिप्लेस किया जाता है क्योंकि मैंने गाना अच्छा नहीं गाया है, तो मैं इसे स्वीकार कर लूंगा। लेकिन अगर मुझे कुछ कारणों या राजनीति के कारण हटाया जाता है, तो मैं यह एक्सेप्ट नहीं कर सकता हूं। मेरे साथ इतना कुछ हो चुका है और अब भी होता है। हालांकि, मैं अब इन सब से आगे बढ़ चुका हूं।’
गाना हिट होता है तो सिंगर्स लाइव शो से पैसे कमा लेंगे
बॉलीवुड में चल रही पॉलिटिक्स पर अरमान ने कहा- 'फिल्मों में गाना गाने के लिए सिंगर्स को फीस नहीं दी जाती है। जाहिर है, हम संगीत के प्यार के लिए कुछ चीजें करते हैं। लेकिन फीस हमारी जरूरत है। दिन के आखिर में इसे नौकरी की तरह ही समझना चाहिए। ताज्जुब की बात है कि सिंगर के तौर पर हमें ऐसा देखने को नहीं मिलता है। हम इस रवैये इतने आदी हो चुके हैं, कि इस बारे में बातचीत भी नहीं करते हैं। उन्हें लगता है कि अगर गाना हिट होता है तो सिंगर लाइव शो के जरिए कमाई करेंगे। फीस को लेकर कोई बात ही नहीं होती है।'
कभी-कभी कंपोजर्स को भी फीस नहीं मिलती
'यहां पूछा जाता है- क्या आप स्टूडियो में आने के लिए फ्री हैं? हम आते हैं, गाना गाते हैं और अगले दिन देखते हैं कि वो गाना किसी और ने गाया है। कभी-कभी कंपोजर्स को भी फीस नहीं मिलती है। यह एक ऐसी कहानी है जिसे बहुत से लोग नहीं जानते हैं। आम जनता को यह नहीं पता है कि उनके पसंदीदा कलाकारों को फीस नहीं मिलती है।
बता दें अरमान एक ऐसे परिवार से आते हैं जो लंबे समय से म्यूजिक इंडस्ट्री से जुड़ा है, लेकिन उन्होंने कहा कि वो इसे पब्लिकली एक्सेप्ट करने से बचते हैं, क्योंकि वो नहीं चाहते हैं कि उनसे सवाल किए जाएं।